**Тэма.** Націск

**Мэты:** замацоўваць уменне вызначаць націскны склад у словах;

узбагачаць слоўнікавы запас вучняў словамі лексіка-семантычных груп “посуд”, “ежа”, “гародніна”;

 развіваць вуснае звязнае маўленне, мысленне, памяць;

выхоўваць жаданне дапамагаць бацькам, павагу да роднай зямлі.

**Абсталяванне:** падручнік, карткі для самастойнай работы, запісы на дошцы, карцінкі гародніны.

**Ход урока**

**I. Арганізацыйны момант**

Празвінеў ужо званок, пачынаецца ўрок.

Усе за парты дружна селі, на суседа паглядзелі.

Падмігнулі, усміхнулісь і да ведаў усе памкнулісь!

- Ідучы на работу, я зазірнула ў паштовую скрынку. А там… ліст для вучняў 2 “Б” класа. Глядзіце! Вось ён! Я пачытаю вам, што там напісана. Слухайце!

“Добры дзень, маі дарагія вучні! Я вельмі задаволены, што гэты ліст дайшоў да вас. Я хачу, каб сёння на ўроку ў вас быў добры насторой. Таму павярніцеся да суседа па парце і пажадайце яму добрага настрою.

Я думаю, што вы яшчэ не здагададаліся, ад каго гэты ліст. Але вы пра мяне не раз успаміналі на папярэдніх уроках. Як вы думаеце, хто я?

Мяне чакаюць у кожным слове, бо калі я не прыду,

 словы стануць непрыгодны для маўлення, разумення,

 буду я – дапамагу!

Не дапамог верш? Адгадайце рэбус: СК

 ЦІ

Здагадаліся хто я? (НАЦІСК)

Так, вы часта ўспаміналі мяне. А сёння я вырашыў завітацца да вас у госці. Каб вызначыць, ці правільна вы ставіце мяне ў словах. За кожнае заданне, выкананае на ўроку, я буду дарыць вам смайліка. Паспрабуйце набраць іх як мага больш. У добры шлях!

**ІІ. Праверка дамашняга задання.**

Прачытаць выпісаныя словы, вызначыць, на які склад падае націск.

**ІІІ. Хвілінка чыстапісання.**

Вв в ві

Кожны дзень са зброяй гэтай

я палюю на катлеты.

З першай спробы ў іх пацэліць

вастразубы мой ...

Відэлец ві-дэ-лец (Вызначыць колькасць складоў, паставіць націск, вызначыць літары ў слове, дзе можна зрабіць памылку, адзначыць зялёным алоўкам.)

* Якія яшчэ сталовыя прыборы вы ведаеце?
* Што можна есці лыжкай, відэльцам?
* Для чаго патрэбны нож? Чарпак? Па іншаму чарпак называюць апалонік.

**IV. Слоўнікавая работа.**

Вучні запісваюць пад дыктоўку слоўнікавыя словы, вызначаюць колькасць складоў, націскны склад.

Дзяўчынка, рукзак, ластаўка, талерка, кватэра.

- Як вы думаеце, якое з напісаных слоў можа “сябраваць” з відэльцам?

**V. Физхвілінка**

Устаньце, дзеткі, усміхніцеся,

Зямлі нашай пакланіцеся

За шчаслівы дзень учарашні.

Усе да сонца пацягніцеся,

Улева, управа нахіліцеся,

Верацёнцам пакруціцеся.

Раз прысядзьце, два прысядзьце

І за парты ціха сядзьце.

* Як вы думаеце, чаму мы павінны зямлі нашай пакланіцца?
* Нават вядомы беларускі пісьменнік Янка Купала гаварыў:

” Чалавек з зямлёй зрастаецца, як гэта дрэва: ссячы дрэўца — засохне, адбяры ў чалавека зямлю — згіне”.

**VІ. Замацаванне.**

- З чаго сладаецца наша мова? З чаго складаюцца сказы? На што дзелім словы? Як вызначыць колькасць складоў у слове? Якія бываюць склады? Якія прыёмы ведаеце, каб вызначыць, які склад націскны?

- Зараз мы з вамі будзем практыкавацца ў вызначэнні націскных сладоў у словах.

***1. Работа па картках***

Заданне. Спісаць тэкст, паставіць націск у выдзеленых словах, дапісаць патрэбнае слова.

Маці нарэзала **моркву, буракі, бульбу**. Яна будзе варыць…. (боршч)

- А хто з вас любіць борш? А хто дапамагае матулі яго гатаваць?

***2. Адгадванне загадак*** (адгадкі запісваюць у сшытак, ставяць націск у словах)

Завітала ў хату пані

Ды ў жоўтым сарафане.

Як пачалі распранаць,

Сталі плакаць, праклінаць. (Цыбуля)

У бабулі родны брат

Ласкавейшы быццам,

А да слёз давесці рад,

Так, як і сястрыца.

Сам сабе наўме панок,

А прасцей сказаць…(часнок)

Стаіць у агародзе ў зялёным халаце,

А добра прыгледзішся – лата на лаце. (Капуста)

На градцы - доўгі і зялёны, а ў бочцы — жоўты і салёны. (Агурок.)

- Як назваць адным словам: цыбуля, часнок, капуста, агурок?

- Так, есці гародніну вельмі карысна для здароўя. У ёй многа вітамінаў, мікраэлементаў, якія неабходны для кожнага чалавека.

- А ці можа вырасці добры ўраджай, калі не даглядаць зямлю, на якой гэта ўсё расце?

- Так, зямля гультаёў не любіць.

***4. Гульня “Перакладчыкі”***

Назвы гародніны настаўнік гаворыць на рускай мове, вучні перакладаюць на беларускую.

***5. Работа па падручніку***

**179.** Дапоўніце сказы патрэбнымі словамі.

У словах якія дапісалі пастаўце націск.

Раніцай мама **гатуе** ... .

Днём у школьную **сталовую** мы ходзім на ... .

**Увечары** ў нас на стале смачная ... .

С л о в ы д л я д а в е д к і: *вячэра, снеданне, абед.* (узаемаправерка)

**VII. Дамашняе заданне** (пр.180)

**VIII. Падвядзенне вынікаў урока.**

* Так які склад мы называем націскнам? Як вы думаеце, ці застаўся задаволеным Націск? Колькі смайлікаў ён нам сёння падарыў?
* Я думаю, што ён застаўся задаволеным. А асабліва яму дапамаглі… (назваць вучняў, якія добра працавалі на ўроку).